Масавае забойства ў пачатковай школе «Роб»

Масавае забойства ў пачатковай школе «Роб» горада Ювалдэ (штат Тэхас, ЗША) здзейснена 24 мая 2022 года.

18-гадовы Сальвадор Арланда Рамас (, нар. 16 мая 2004), які дзейнічаў у адзіночку, адкрыў агонь у навучальнай установе, забарыкадаваўся ў будынку, а пазней быў забіты супрацоўнікамі праваахоўных органаў. Перад нападам на школу Рамас параніў сваю 66-гадовую бабулю. Губернатар Тэхаса Грэг Эбат паведаміў, што ў выніку нападу загінуў 21 чалавек, у тым ліку 19 дзяцей і двое дарослых. Яшчэ 17 чалавек былі паранены.

Гэта самае масавае забойства ў школах ЗША са снежня 2012 года, калі ў пачатковай школе ў Сэндзі-Хук было забіта 27 чалавек.

27 мая стала вядома, што ананім ахвяраваў каля 175 тыс. долараў, цалкам пакрыўшы выдаткі на пахаванне ахвяр масавай стральбы.

Масавае забойства ў Ювалдэ прывяло да чарговай актывізацыі дыскусіі ў ЗША аб абарачэнні агнястрэльнай зброі. Прэзідэнт ЗША Джо Байдэн і віцэ-прэзідэнт Камала Харыс зрабілі заявы па гэтым пытанні праз некалькі гадзін пасля трагедыі ў Тэхасе.

 Гл. таксама 
 Масавае забойства ў Буфала (2022)
 Стральба ў Хайленд-Парку

Катэгорыя:Май 2022 года
Катэгорыя:Падзеі 24 мая
Катэгорыя:Забойствы, здзейсненыя ў 2022 годзе
Катэгорыя:Гісторыя Тэхаса
Катэгорыя:Масавыя забойствы ў ЗША